LIITE I: Alustavien talousarviosuunnitelmien maakohtainen arviointi

Vakaus- ja kasvusopimuksen ennaltaehkäisevän osion piiriin kuuluvat jäsenvaltiot

Vaatimusten mukaiset suunnitelmat

Komission kokonaisarvion mukaan Saksan alustava talousarviosuunnitelma on vakaus- ja kasvusopimuksen säännösten mukainen. Komissio kehottaa viranomaisia toteuttamaan vuoden 2019 talousarvion. Saksan julkisen talouden suotuisan tilanteen ansiosta talousarvioon on mahdollista ottaa lisämenoja, joilla tuetaan kestävän kasvusuuntauksen saavuttamista julkisissa ja yksityisissä investoinneissa, erityisesti koulutuksen, tutkimuksen ja innovoinnin aloilla kaikilla hallinnon tasoilla, erityisesti alue- ja kuntatasolla, kuten neuvosto on suositellut talouspolitiikan eurooppalaisen ohjausjakson yhteydessä. Komissio katsoo myös, että Saksa on edistynyt jonkin verran talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia huolehtimaan siitä, että edistyminen jatkuu. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Kaiken kaikkiaan komissio katsoo, että Irlannin alustava talousarviosuunnitelma on vakaus- ja kasvusopimuksen vaatimusten mukainen. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Irlanti on edistynyt jonkin verran talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia huolehtimaan siitä, että edistyminen jatkuu. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Komission kokonaisarvion mukaan Kreikan alustava talousarviosuunnitelma on pitkälti vakaus- ja kasvusopimuksen vaatimusten mukainen. Kreikan katsotaan noudattavan tiukennetun valvonnan kehyksen puitteissa seurattavaa perusylijäämätavoitetta, joka on 3,5 prosenttia suhteessa BKT:hen. Komissio kehottaa viranomaisia toteuttamaan vuoden 2019 talousarvion.

Kaiken kaikkiaan komissio katsoo, että Kyproksen alustava talousarviosuunnitelma on vakaus- ja kasvusopimuksen vaatimusten mukainen. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Kypros ei ole edistynyt talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa sen vuoksi viranomaisia nopeuttamaan täytäntöönpanoa. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Komission kokonaisarvion mukaan Liettuan alustava talousarviosuunnitelma on vakaus- ja kasvusopimuksen säännösten mukainen. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Liettua on edistynyt jonkin verran talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia huolehtimaan siitä, että edistyminen jatkuu. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Kaiken kaikkiaan komissio katsoo, että Luxemburgin alustava talousarviosuunnitelma on vakaus- ja kasvusopimuksen vaatimusten mukainen, ottaen kuitenkin huomioon, että edellä esitetyt kehitysarviot perustuvat oletukseen politiikan muuttumattomuudesta. Komissio katsoo myös, että Luxemburg on edistynyt vain vähän talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia nopeuttamaan sen toteuttamista. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, jotka komission on tarkoitus hyväksyä toukokuussa 2019.

Kaiken kaikkiaan komissio katsoo, että Maltan alustava talousarviosuunnitelma on vakaus- ja kasvusopimuksen vaatimusten mukainen. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Malta ei ole edistynyt talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa sen vuoksi viranomaisia nopeuttamaan täytäntöönpanoa. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa ja arvioidaan maakohtaisissa suosituksissa, joista komissio tekee ehdotuksen toukokuussa 2019.

Komission kokonaisarvio on, että Alankomaiden alustava talousarviosuunnitelma on vakaus- ja kasvusopimuksen säännösten mukainen. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Alankomaat on edistynyt merkittävästi talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia saattamaan täytäntöönpanon päätökseen. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa ja arvioidaan maakohtaisissa suosituksissa, joista komissio tekee ehdotuksen toukokuussa 2019.

Kaiken kaikkiaan komissio katsoo, että Itävallan alustava talousarviosuunnitelma on vakaus- ja kasvusopimuksen vaatimusten mukainen. Tämä arvio riippuu kuitenkin tämänhetkisestä ennusteesta, että Itävalta noudattaa keskipitkän aikavälin tavoitetta, kun otetaan huomioon sallittu poikkeama, joka liittyy epätavallisiin tapahtumiin. Jos tälle ennusteelle ei saada tulevissa arvioinneissa vahvistusta, kokonaisarvioinnissa on otettava huomioon, missä määrin neuvoston asettamasta vaatimuksesta on poikettu. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Itävalta on edistynyt vain vähän talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia huolehtimaan siitä, että edistyminen jatkuu. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Kaiken kaikkiaan komissio katsoo, että Suomen alustava talousarviosuunnitelma on vakaus- ja kasvusopimuksen vaatimusten mukainen. Tämä arvio riippuu kuitenkin tämänhetkisestä ennusteesta, jonka mukaan Suomi noudattaa keskipitkän aikavälin tavoitetta, kun otetaan huomioon sallitut poikkeamat, jotka liittyvät epätavallisiin tapahtumiin ja rakenneuudistusten toteuttamiseen. Jos tälle ennusteelle ei saada tulevissa arvioinneissa vahvistusta, kokonaisarviossa on otettava huomioon, missä määrin neuvoston asettamasta vaatimuksesta on poikettu. Komissio kehottaa viranomaisia toteuttamaan vuoden 2019 talousarvion. Komissio katsoo myös, että Suomi on edistynyt vain vähän vuoden 2018 talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia huolehtimaan siitä, että edistyminen jatkuu. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Pitkälti vaatimusten mukaiset suunnitelmat

Komission kokonaisarvio on, että Viron alustava talousarviosuunnitelma on pitkälti vakaus- ja kasvusopimuksen vaatimusten mukainen. Tämä arvio riippuu kuitenkin tämänhetkisestä ennusteesta, jonka mukaan Viro on jatkossakin lähellä keskipitkän aikavälin tavoitetta. Jos tälle ennusteelle ei saada tulevissa arvioinneissa vahvistusta, kokonaisarviossa on otettava huomioon, missä määrin neuvoston asettamasta vaatimuksesta on poikettu. Sen vuoksi komissio kehottaa viranomaisia olemaan valmiina toteuttamaan talousarvioprosessissa tarvittavat toimet sen varmistamiseksi, että vuoden 2019 talousarvio on vakaus- ja kasvusopimuksen sääntöjen mukainen. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Komission kokonaisarvio on, että Latvian alustava talousarviosuunnitelma on pitkälti vakaus- ja kasvusopimuksen vaatimusten mukainen, ottaen kuitenkin huomioon, että tämänhetkiset ennusteet perustuvat oletukseen politiikan muuttumattomuudesta. Tämä arvio riippuu kuitenkin tämänhetkisestä ennusteesta, jonka mukaan Latvia on jatkossakin lähellä keskipitkän aikavälin tavoitetta, kun otetaan huomioon rakenneuudistusten toteuttamiseen liittyvä sallittu poikkeama. Jos tälle ennusteelle ei saada tulevissa arvioinneissa vahvistusta, kokonaisarvioinnissa on otettava huomioon, missä määrin neuvoston asettamasta vaatimuksesta on poikettu. Komissio kehottaa viranomaisia olemaan valmiina toteuttamaan talousarvioprosessissa tarvittavat toimet sen varmistamiseksi, että vuoden 2019 talousarvio on vakaus- ja kasvusopimuksen vaatimusten mukainen. Komissio katsoo myös, että Latvia on edistynyt vain vähän niiden julkista taloutta koskevien suositusten suhteen, jotka koskevat rakenteellista osaa ja jotka sisältyivät talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen. Komissio kehottaa sen vuoksi viranomaisia nopeuttamaan edistymistä. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019. Viranomaisia kehotetaan toimittamaan komissiolle ja euroryhmälle päivitetty alustava talousarviosuunnitelma heti sen jälkeen, kun uusi hallitus on astunut virkaan, ja periaatteessa vähintään kuukautta ennen kuin kansallisen parlamentin on määrä hyväksyä talousarviota koskeva lakiehdotus.

Komission kokonaisarvio on, että Slovakian alustava talousarviosuunnitelma on pitkälti vakaus- ja kasvusopimuksen vaatimusten mukainen. Tämä arvio riippuu kuitenkin tämänhetkisestä ennusteesta, jonka mukaan Slovakia on lähellä keskipitkän aikavälin tavoitetta vuonna 2019. Jos tälle ennusteelle ei saada tulevissa arvioinneissa vahvistusta, noudattamisen kokonaisarvioinnissa on otettava huomioon, missä määrin neuvoston asettamasta vaatimuksesta on poikettu. Komissio kehottaa viranomaisia olemaan valmiina toteuttamaan talousarvioprosessissa tarvittavat toimet sen varmistamiseksi, että vuoden 2019 talousarvio on vakaus- ja kasvusopimuksen vaatimusten mukainen. Komissio katsoo myös, että Slovakia on edistynyt jonkin verran talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa viranomaisia huolehtimaan siitä, että edistyminen jatkuu. Edistymistä maakohtaisten suositusten toteuttamisessa kuvataan kattavasti vuoden 2019 maaraporteissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.

Suunnitelmat, joihin liittyy riski vaatimusten noudattamatta jättämisestä

Komission kokonaisarvion mukaan on vaarana, että Belgian alustava talousarviosuunnitelma ei ole vakaus- ja kasvusopimuksen säännösten mukainen. Vaarana on komission ennusteiden mukaan erityisesti se, että vaaditusta sopeutuksesta kohti keskipitkän aikavälin tavoitetta poiketaan merkittävästi vuosina 2018 ja 2019. Belgian ei myöskään ennusteta noudattavan velan supistamista koskevaa vertailuarvoa vuosina 2018 ja 2019. Sen vuoksi komissio kehottaa viranomaisia toteuttamaan kansallisessa talousarvioprosessissaan tarvittavat toimet sen varmistamiseksi, että vuoden 2019 talousarvio on vakaus- ja kasvusopimuksen vaatimusten mukainen, ja käyttämään satunnaistuloja nopeuttaakseen julkisen talouden velkasuhteen pienentämistä. Komissio katsoo myös, että Belgia on edistynyt vain vähän talouspolitiikan eurooppalaisen ohjausjakson yhteydessä 13. heinäkuuta 2018 annettuun neuvoston suositukseen sisältyvien julkista taloutta koskevien suositusten rakenteellisen osan suhteen, ja kehottaa sen vuoksi viranomaisia nopeuttamaan edistymistä. Edistymistä maakohtaisten suositusten toteuttamisessa kuvataan kattavasti vuoden 2019 maaraportissa, ja sitä arvioidaan maakohtaisissa suosituksissa, joista komissio tekee ehdotuksen toukokuussa 2019.